Jørstadmoen leir

Jørstadmoen leir er en militærbase for flere av Forsvarets avdelinger som ligger i tettstedet Jørstadmoen i Fåberg. 

 Avdelinger 
Jørstadmoen leir huser følgende avdelinger:
 Cyberforsvaret
 Forsvarets høgskole, Cyberingeniørskolen
 Hærens våpenskole, Cyberteknikerutdanning
 Seksjon for dokumentasjonsforvaltning og arkiv
 Støtteavdelinger
 Forsvarets logistikkorganisasjon (FLO)
 Forsvarsbygg

 Historie 
Jørstadmoen har vært brukt som ekserserplass siden 1700-tallet, men det var først på slutten av 1800-tallet Jørstadmoen ble leir med fast bygningsmasse.

Leiren ble brukt til internerings- og flyktningleir flere ganger under første verdenskrig og mellomkrigsårene.

Under andre verdenskrig ble leiren sterkt utbygd av okkupasjonsmakten. Den fungerte da som infanterileir og lasarett for tyske avdelinger. En stor fangeleir for sovjetiske krigsfanger var tilknyttet leiren. 

Etter krigen overtok Hærens samband leiren. Fra høsten 1945 hadde Hærens sambandsskoler (senere Hærens sambands skole- og øvingsavdeling (HSBSØ) og Sambandsregimentet (SBR)) tilhold her.  Den tidligere sykeleiren, som ligger utenfor resten av dagens leirområde, fikk navnet K-leiren (Kvinneleiren) etter å ha blitt brukt av kvinnelige soldater på sambandskurs rett etter krigen.

Sambandet preget Jørstadmoen fram til avdelingen i 2005 ble erstattet av et nytt felles kompetansesenter; FK KKIS. FK KKIS ivaretar sambands-, kommando- og kontrollinformasjonssystemer for hele Forsvaret, for hær, sjø, luft og HV. FK KKIS er forgjengeren til deler av dagens Cyberforsvaret.

 Fangeleiren og krigskirkegården 
Jørstadmoen er blant annet kjent for lærerinterneringen; i 1942 ble 686 lærere internert på Jørstadmoen av NS-regimet før videre deportering til Nord-Norge. 

Senere ble leiren brukt til internering av sovjetiske krigsfanger før de ble deportert til andre fangeleirer rundt om i Norge. 
Fangeleiren på Jørstadmoen het Standort Jørstadmoen og var en av de fire store hovedleirer for sovjetiske krigsfanger. I okkupasjonsmaktens terminologi het den Stalag 303 («hovedleir 303»), og var beregnet på  mann, med skiftende antall fanger.Andrew Backe: De sovjetiske, polske og jugoslaviske (serbiske) krigsfanger i tysk fangenskap i Norge 1940-1945. s.12  

Anslagsvis  fanger var innom leiren, 954 av disse mistet livet under oppholdet og ligger gravlagt på Jørstadmoen krigskirkegård like utenfor leirområdet.

Stalag 303 hadde flere tilknyttede underleirer, bl.a. en dødsleir på Mellom Bolærne i Færder kommune. Syke krigsfanger ble sendt dit for å dø.

 Kulturminnevern 
Enkeltbygninger og krigskirkegården er vurdert til å ha verneverdi. Den store depotbygningen fra 1893 er bevart med stor grad av opprinnelighet. Bygningen har høy verneverdi som en typisk representant for de store militære magasinbygningene oppført flere steder på slutten av 1800-tallet. Depotbygningen danner sammen med et telthus fra 1886 og en tyskbygget tømmerhytte, et bevaringsverdig miljø. Radiolinjestasjonen fra 1955 var en av de første radiolinjestasjonene av typen «MARK» som ble bygget. Stasjonen har verneverdi som godt bevart eksempel på en type anlegg som ble bygget flere steder i landet. Innenfor etablissementet er et av de opprinnelige vakttårnene fra fangeleiren også bevart. Slikt bør bevares, men kan eventuelt også flyttes.

Referanser

Eksterne lenker
  Historikk og verneplan for Jørstadmoen, fra Forsvarsbygg

 Mytteriet på Jørstadmoen i 1911

Kategori:Norske militærleirer
Kategori:Kulturminner i Lillehammer